Tsela ya go Itshedisa Meepo le madirelo a sukiri, kofi le motsoko ke one a tsenyang lotseno lo lo ntsi. Ikonomi e ne ya gola bosheng jaana ka ntlha ya bojanala le madirelo. Mosadi yo mongwe wa kwa Brazil e bong Sandra, o ne a dira ka natla gore a nne mmè yo o molemo wa bana ba gagwe ba bararo. O dumela jaana: “Ke ne ke tshwaregile thata mo e leng gore fa rre a tlhokafala ke sa lebelela mme ka nako e e tshwanang ke lemoga gore monna wa me o ratana le mosadi yo mongwe, ke ne ke sa kgone tota le go akanya ka go rapela Modimo gore a nthuse.” Ka ntlha ya tlalelo Sandra o ne a leka go ipolaya. Ke eng se se ileng sa mo thusa go rarabologelwa? Ke ka go bo a ne a anaanela dilo tsa semoya. “Maitseboa mangwe le mangwe pele ga ke ya go robala, ke bala Baebele, mme ke leka go ipaya mo boemong jwa batho ba ke balang ka bone. Ke bala gape le dimakasine tsa Tora ya Tebelo le Tsogang!, mme ke rata thata dikgang tsa botshelo ka gonne di nthusa go kgotsofalela se ke nang naso mo botshelong.” E re ka a itse gore Jehofa ke tsala ya gagwe e e botlhokwa, o ile a ithuta go tlhamalala ka se a se batlang mo dithapelong tsa gagwe.